
Către:

BIROUL PERMANENT
AL
CAMEREI DEPUTAŢILOR,

 	
Vă înaintăm, alăturat, RAPORTUL SUPLIMENTAR asupra propunerii legislative de modificare şi completarea punctelor 20), 23) şi 27) ale articolului 2 din Legea nr.61/1991 pentru sancţionarea faptelor de încălcare a unor norme de convieţuire socială, a ordinii şi liniştii publice, trimisă cu adresa nr. PLx 524  din 10 octombrie 2018 şi înregistrată la Comisia pentru apărare, ordine publică şi siguranţă naţională cu nr. 4c-15/645/11.10.2018.
În raport cu obiectul şi conţinutul acestuia, propunerea legislativă face parte din categoria legilor ordinare.          
	

	PREŞEDINTE,

Ion MOCIOLCĂ
	SECRETAR,

Dumitru LUPESCU

RAPORT  SUPLIMENTAR 
asupra propunerii legislative de modificare şi completarea punctelor 20), 23) şi 27) ale articolului 2 din Legea nr.61/1991 pentru sancţionarea faptelor de încălcare a unor norme de convieţuire socială, a ordinii şi liniştii publice

1. În conformitate cu prevederile art. 95 din Regulamentul Camerei Deputaţilor, republicat, cu modificările ulterioare, Comisia pentru apărare, ordine publică şi siguranţă naţională a fost sesizată spre dezbatere, în fond, cu propunerea legislativă de modificare şi completarea punctelor 20), 23) şi 27) ale articolului 2 din Legea nr.61/1991 pentru sancţionarea faptelor de încălcare a unor norme de convieţuire socială, a ordinii şi liniştii publice, trimisă cu adresa nr. PLx 524  din 10 octombrie  2018 şi înregistrată la Comisia pentru apărare, ordine publică şi siguranţă naţională cu nr. 4c-15/645/11.10.2018.
Consiliul Legislativ a avizat favorabil propunerea legislativă, conform avizului nr. 437 din 9.05.2018.
 Senatul a respins inițiativa legislativă, în şedinţa din 8 septembrie 2018.  
 Comisia pentru drepturile omului, culte și problemele minorităților naționale a avizat negativ propunerea legislativă, în şedinţa din 24 octombrie 2018.
 Propunerea legislativă are ca obiect de reglementare modificarea art.2 din Legea nr.61/1991, în sensul instituirii posibilităţii servirii şi consumului de băuturi alcoolice, în cazul evenimentelor organizate în scop de recreere sau a manifestărilor cultural-artistice, precum şi al abilitării autorităţilor publice locale să aprobe organizarea anumitor tipuri de evenimente ce au scop de recreere şi divertisment.
2.  Propunerea legislativă face parte din categoria legilor ordinare, potrivit art. 73 din Constituţia României, republicată.
3. La dezbaterile din cadrul Comisiei din data de 30.10.2018 a participat, în calitate de invitat, domnul Mihai Chirică - subsecretar de stat Ministerul Afacerilor Interne.
4.  Potrivit prevederilor art. 75 din Constituţia României, republicată, şi ale art. 92 alin. (9) pct. 1 din Regulamentul Camerei Deputaţilor, republicat,  Camera Deputaţilor este Cameră decizională.
 5. Membrii Comisiei pentru apărare, ordine  publică și siguranță națională  au  fost  prezenţi la şedinţa din 30.10.2018,  conform listei de  prezenţă.
În şedinţa din 30.10.2018, cu majoritate de voturi pentru, Comisia pentru apărare, ordine publică şi siguranţă naţională propune plenului Camerei Deputaţilor adoptarea  propunerii legislative în forma prezentată.
Plenul Camerei Deputaților, în ședința din 12 noiembrie 2018, în temeiul dispoziţiilor art.70 din Regulamentul Camerei Deputaţilor, republicat, cu modificările ulterioare, a hotărât retrimiterea iniţiativei legislative Comisiei pentru apărare ordine  publică și siguranță națională  în vederea reexaminării şi depunerii unui nou raport.
Membrii Comisiei pentru apărare, ordine publică şi siguranţă naţională au reluat dezbaterea asupra propunerii legislative de modificare şi completarea punctelor 20), 23) şi 27) ale articolului 2 din Legea nr.61/1991 pentru sancţionarea faptelor de încălcare a unor norme de convieţuire socială, a ordinii şi liniştii publice – PLx 524/2018,   în şedinţa din data de 15 octombrie  2019.
La dezbaterile din data de 15 octombrie  2019, a participat, în calitate de invitat domnul Mihai Bobescu subsecretar de stat în cadrul Ministerului Afacerilor Interne. 
Membrii Comisiei pentru apărare, ordine  publică și siguranță națională  au  fost  prezenţi la şedinţă  conform listei de  prezenţă.
În urma noii dezbateri, membrii Comisiei au hotărât, în unanimitate, să propună plenului Camerei Deputaților, un raport suplimentar de adoptare asupra propunerii legislative de modificare şi completarea punctelor 20), 23) şi 27) ale articolului 2 din Legea nr.61/1991 pentru sancţionarea faptelor de încălcare a unor norme de convieţuire socială, a ordinii şi liniştii publice – PLx 524/2018,   cu amendamentele admise, prevăzute în anexa care face parte integrantă din prezentul raport.

	PREȘEDINTE,

Ion MOCIOLCĂ
	SECRETAR

Dumitru LUPESCU

Anexa
Plx 524/2018
A M E N D A M E N T E     A D M  I  S E  

	Nr.crt
	Legea nr. 61/1991 pentru sancţionarea faptelor de încălcare a unor norme de convieţuire socială, a ordinii şi liniştii publice
	Textul  inițiatorului

	Amendamente propuse
	Motivare

	1.
	
	Lege de modificarea și completarea punctelor 20), 23) și 27) ale articolului 2 din Legea nr.61/1991 pentru sancționarea faptelor de încălcare a unor norme de conviețuire socială, a ordinii și liniștii publice
	Lege privind modificarea art.2 pct. 20) din Legea nr.61/1991 pentru sancționarea faptelor de încălcare a unor norme de conviețuire socială, a ordinii și liniștii publice

Autor:
Comisia pentru apărare, ordine publică și siguranță națională
	

	2.
	

















	Articol unic. Punctele 20), 23) şi 27) ale articolului 2 din Legea nr. 61/1991 pentru sancţionarea faptelor de încălcare a unor norme de convieţuire socială, a ordinii şiliniştii publice, republicată în Monitorul Oficial al României, Partea I, nr. 96 din 7 februarie 2014, cu modificările şi completările ulterioare, se modifică şi se completează după cum urmează:





	Articol unic. - La articolul 2  din Legea nr. 61/1991 pentru sancţionarea faptelor de încălcare a unor norme de convieţuire socială, a ordinii şi liniştii publice, republicată în Monitorul Oficial al României, Partea I, nr. 96 din 7 februarie 2014, punctul 20)  se modifică  și  va avea următorul cuprins: 


Autor:
Comisia pentru apărare, ordine publică și siguranță națională
	

	
	[bookmark: A2]ART. 2  
  X  
Jurisprudenta 

Constituie contravenţie săvârşirea oricăreia dintre următoarele fapte, dacă nu sunt comise în astfel de condiţii încât, potrivit legii penale, să fie considerate infracţiuni:
-------------------------------------
    
    


20) servirea cu băuturi alcoolice în localuri publice şi în afara acestora pe timpul desfăşurării adunărilor publice, grevelor, manifestărilor sportive sau altor asemenea întruniri publice, în imediata apropiere, precum şi consumul de băuturi alcoolice în astfel de condiţii de către participanţi;
    -------------------------------









 23) consumul de băuturi alcoolice în următoarele locuri publice: drumuri publice, parcuri, stadioane şi terenuri sportive, instituţii culturale, săli de spectacole, instituţii sau unităţi economice, toate mijloacele de transport în comun, autogări, gări şi aeroporturi, de stat şi private, sau alte locuri prevăzute de lege. În incinta acestor locuri publice se pot consuma băuturi alcoolice prin delimitarea unor spaţii special amenajate pentru consumarea băuturilor alcoolice, prin hotărârea conducerilor locurilor publice respective. Sunt exceptate localurile de alimentaţie publică şi turism, cum sunt: restaurante, baruri şi discoteci (...) În locurile publice enumerate se interzice cu desăvârşire consumul de băuturi alcoolice de către persoanele care nu au împlinit vârsta de 18 ani;



    -------------------------------------
27) organizarea de petreceri cu caracter privat şi utilizarea de aparatură muzicală la intensitate de natură a tulbura liniştea locuitorilor, în corturi, alte amenajări sau în spaţiu neacoperit, situate în perimetrul apropiat imobilelor cu destinaţia de locuinţe sau cu caracter social, în mediul urban;
	












20) servirea şi consumul băuturilor alcoolice în localuri publice şi în afara acestora pe timpul desfăşurării adunărilor publice, grevelor, manifestărilor sportive, cu excepţia evenimentelor organizate în scop de recreere şi divertisment sau a manifestărilor cultural-artistice;












23) consumul de băuturi alcoolice în următoarele locuri publice: drumuri publice, parcuri, stadioane şi terenuri sportive, instituţii culturale, săli de spectacole, instituţii sau unităţi economice, toate mijloacele de transport în comun, autogări, gări şi aeroporturi, de stat şi private, sau alte locuri prevăzute de lege. In incinta acestor locuri publice se pot consuma băuturi alcoolice prin delimitarea unor spaţii special amenajate pentru consumarea băuturilor alcoolice, prin hotărârea conducerilor locurilor publice respective. Sunt exceptate localurile de alimentaţie publică şi turism, cum sunt: restaurante, baruri şi discoteci precum şi locurile publice sau private în care se desfăşoară evenimente cu scop de recreere şi divertisment sau manifestări cultural artistice. In locurile publice enumerate se interzice cu desăvârşire consumul de băuturi alcoolice de către persoanele care nu au împlinit vârsta de 18 ani;





27) organizarea de petreceri cu caracter privat şi utilizarea de aparatură muzicală la intensitate de natură a tulbura liniştea locuitorilor, în corturi, alte amenajări sau în spaţiu neacoperit, situate în perimetrul apropiat imobilelor cu destinaţia de locuinţe sau cu caracter social, în mediul urban. Prin excepţie, autoritatea publică locală, poate aproba organizarea de evenimente ce au scop de recreere şi divertisment, în spaţii special amenajate, care să nu permită propagarea zgomotului produs de aparatura muzicală sau în spaţii neacoperite situate în afara perimetrului apropiat imobilelor cu destinaţia de locuinţe, stabilind totodată şi intervalul orar de desfăşurare a evenimentelor.



	












20) servirea şi consumul băuturilor alcoolice în localuri publice şi în afara acestora pe timpul desfăşurării adunărilor publice, grevelor, manifestărilor sportive, cu excepţia spațiilor în care sunt  organizate evenimente pentru celebrarea revelionului,  zilelor unităților administrativ-teritoriale, ale categoriilor         socio-profesionale sau pentru promovarea unor produse alimentare sau  nealimentare, precum și a perimetrelor special amenajate și delimitate unde se desfășoară manifestări cultural-artistice cu acces controlat;



Se elimină

Autor:
Comisia pentru apărare, ordine publică și siguranță națională

























Se elimină 


Autor:
Comisia pentru apărare, ordine publică și siguranță națională
	












Modificarea este necesară pentru asigurarea predictibilității normei, în sensul de a fi enumerate limitativ categoriile de adunări publice la care servirea și consumul de băuturi alcoolice sunt permise.

